text: नई दिल्‍ली। केंद्र ने रिजर्व बैंक ऑफ इंडिया से 21 सरकारी बैंकों में से उन बैंकों के नामों की लिस्‍ट तैयार करने को कहा है, जिनका मर्जर किया जा सकता है। इकनॉमिक टाइम्‍स की रिपोर्ट के मुताबिक, वित्‍त मंत्रालय के अधिकारियों ने रिजर्व बैंक ऑफ इंडिया के अधिकारियों के साथ इस महीने एक मीटिंग की थी, जिसमें मर्जर के लिए टाइम फ्रेम को लेकर भी सुझाव मांगा गया। केंद्र सरकार कर्ज के बोझ तले दबे बैंकों को मजबूत बनाने के लिए मर्जर के विकल्‍प को बेहतर मान रही है। यही वजह है कि इस दिशा में तेजी से कदम आगे बढ़ाया जा रहा है।